เหตุเพราะยังเข้าไม่ถึงคนจน
ถ้าคิดจะไปต่อให้อ่านตรงนี้,สำนัก,ซูเปอร์โพล,ได้เปิดเผยผลสำรวจความนิยมที่มีต่อ พล.อ.ประยุทธ์ จันทร์โอชา นายกฯ คสช. ซึ่งคงจะเจรจากับ โดนัลด์ ทรัมป์ ประธานาธิบดีสหรัฐฯที่ทำเนียบขาวเสร็จเรียบร้อยไปแล้ว,ผลที่ออกมาปรากฏดังนี้,กลุ่มผู้สนับสนุนมากที่สุดคือเจ้าหน้าที่รัฐ 73.3%,นักศึกษา 69.7%,เกษตรกรน้อยที่สุด 58.3%,โพลชุดนี้น่าจะเป็นความเห็นของประชาชนที่ให้ความเห็นสอดรับกับความเป็นจริงที่เกิดขึ้นของสังคมไทยมากที่สุด,ที่ข้าราชการสนับสนุนมากที่สุดก็เพราะเป็นรัฐบาลของรัฐราชการ ที่แน่นอนว่าจะต้องส่งเสริมซึ่งกันและกันอยู่,แต่เกษตรกรที่ให้การสนับสนุนน้อยที่สุดก็เป็นความจริง ไม่ต่างกันอันเป็นสัญญาณบ่งบอกได้ว่า รัฐบาลยังไม่เข้าถึงประชาชน ส่วนที่มากสุดของประเทศได้,และน่าจะเป็นการบ้านสำคัญที่จะต้องนำไปคิดและหาวิธีการที่จะทำให้ประชาชนส่วนนี้มีความรู้ ผูกพันและเชื่อมั่นว่าคุณประยุทธ์จะช่วยพวกเขาให้มีชีวิตที่ดีขึ้นกว่านี้ ให้โอกาสพวกเขาได้มากกว่านี้,คำตอบก็คือ จะทำยังไงต่อการลดความเหลื่อมล้ำที่เป็นรูปธรรมได้,ทุกวันนี้ ว่าไปแล้วการดำเนินนโยบายของรัฐบาลด้านเศรษฐกิจเพื่อปากท้องของประชาชนก็ไม่ต่างไปจากประชานิยมเท่าใด เพราะเป็นวิธีที่จะเข้าถึงประชาชนได้ง่ายที่สุด,จนมีการพูดกันว่านายกฯลุงตู่กำลังเดินหน้าหาเสียงจากประชาชนคนยากคนจนแล้ว การประชุม ครม.สัญจรเป็นอีกรูปแบบหนึ่ง การเอาใจใส่คนยากคนจนด้วยการทำบัตรสวัสดิการแห่งรัฐ สามารถนำไปรูดซื้อสินค้าต่างๆในราคาถูกเช่น ข้าว น้ำมันพืช ไข่ไก่ การเดินทาง ค่าใช้จ่ายในครัวเรือน,แค่เปิดให้รูดได้วันแรกก็คึกคักกันไปทั่วประเทศ,ว่าไปแล้วนโยบาย รูดปรื๊ดฟรี นี้ถือว่าประสบผลสำเร็จ อันไม่ต่างไปจากนโยบายประชานิยมรับจำนำข้าวเท่าใดนัก,แต่ที่ดียิ่งกว่าก็คือ ไม่ต้องเอาสินค้ามาแลกเปลี่ยน,ปัญหาของรัฐบาลวันนี้มีเรื่องสำคัญก็คือปัญหาปากท้องที่บ่นกันระงมมาตลอด แม้เรื่องอื่นๆได้รับคำชม แต่เรื่องนี้ติดชาร์ตมาตลอด ไม่ว่าจะเป็นโพลสำนักไหนสำรวจออกมาก็ตรงกันหมด,คือประชาชนไม่มีเงินใช้จ่าย คนมีเงินก็ไม่ค่อยใช้จ่าย นักลงทุนก็ไม่ยอมลงทุน แต่ไปลงทุนต่างประเทศ ร้านค้าห้างสรรพสินค้า แม้กระทั่งตลาดเล็กตลาดน้อยก็บ่นกันพรึมไม่ต่างกัน,อีกด้านหนึ่งที่รัฐบาลพยายามดำเนินการอย่างเต็มที่คือ การลงทุนในโครงการสร้างพื้นฐาน โดยเฉพาะในระบบราง ไม่ว่าจะเป็นรถไฟรางคู่ รถไฟความเร็วสูง อีอีซี โครงการยักษ์ใหญ่เพื่ออนาคตของประเทศ,การส่งออกก็โผล่หัวขึ้นมาอย่างไม่น่าเชื่อ,เหล่านี้กลายเป็นตัวเร่งให้จีดีพีโตขึ้นมาอย่างชัดเจนและทำให้ภาพรวมของเศรษฐกิจดีขึ้นในทุกแขนง,แต่ทำไมคนยังบ่นว่าเศรษฐกิจไม่ดี,ไม่รู้ว่ารัฐบาลค้นหาคำตอบและวิธีการแก้ไขได้แล้วหรือยัง เพราะหากเศรษฐกิจโตจริงๆ คำตอบจากชาวบ้านจะต้องออกมาดีกว่าที่เป็นอยู่,จึงเป็นเรื่องที่รัฐบาลจะต้องแก้ไขปัญหานี้อย่างจริงจังและเป็นรูปธรรมให้เกิดผลอย่างไร้ข้อกังขา และที่สำคัญอีกจุดหนึ่งคือจะต้องหาคนที่พูดแล้วให้สังคมเชื่อถือยอมรับ,เพราะนี่เป็นปัญหาหนึ่งของรัฐบาลชุดนี้,สายล่อฟ้า
สำนักซูเปอร์โพลได้เปิดเผยผลสำรวจความนิยมที่มีต่อ พล.อ.ประยุทธ์ จันทร์โอชา นายกฯ คสช. ซึ่งคงจะเจรจากับ โดนัลด์ ทรัมป์ ประธานาธิบดีสหรัฐฯที่ทำเนียบขาวเสร็จเรียบร้อยไปแล้ว
เศรษฐกิจ,ปัญหาปากท้อง,เข้าไม่ถึงคนจน,กล้าได้กล้าเสีย,สายล่อฟ้า